AFRIKAANSE OPSOMMING: RoboCup bevorder navorsing in robotika en multi-robot-stelsels (MRS). Die RoboCup Klein Liga (KL) bied in die besonder die geleentheid om op intreevlak navorsing te doen in hierdie veld. Hierdie tesis verteenwoordig die eerste fase van navorsing in robotika en MRS by Stellenbosch Universiteit. Dit sluit die volledige dokumentasie van die meganiese, elektroniese en sagteware-ontwerp van ’n omnidireksionele sokker-robot vir die KL in. Die robot is ook veronderstel om te dien as ’n hardeware- en sagteware-ontwikkelingsplatform vir navorsing in MRS. Die platform is dus ontwerp met ’n verskeidenheid van uitbreingsmoontlikhede en modulariteit in gedagte asook die moontlikheid om gebruik te maak van ’n hoë-vlak programmeertaal. Om hierdie doelwitte te bereik, maak die robot gebruik van ’n enkel-bord-rekenaar met ’n Linux bedryfstelsel. Verder was ’n sagteware drywer in C++ geskryf om te dien as ’n sagteware-koppelvlak vir toekomstige ontwikkeling op die robot platform. Die robot is ook ontwikkel met die besondere fokus op ’n gedesentraliseerde beheerstels. Player was geïmplementeer as die middelware, wat gebruik kan word vir kommunikasie tussen verskeie robotte in ’n gedesentralliseerde beheerstelsel. Daar is drie toetse uitgevoer om die funksionaliteit van die prototipe te demonstreer, ’n PI spoed beheer toets, ’n rigting akkuraatheidstoets en ’n statiese kommunikasie toets deur van die middelware gebruik te maak. Aanbevelings vir moontlike toekomstige werk word ook verskaf.